Official Journal L 159 , 01/07/1993 P. 0094 - 0098

Finnish special edition: Chapter 1 Volume 3 P. 0023

Swedish special edition: Chapter 1 Volume 3 P. 0023



Ir-Regolament tal-Kummissjoni (KEE) Nru 1713/93 tat-30 ta’ Ġunju 1993 li jistabilixxi regoli dettaljati speċjali għall-applikazzjoni tar-rata ta’ konverżjoni agrikola fis-settur taz-zokkor IL-KUMMISSJONI GĦALL- KOMUNITAJIET EWROPEJ, Wara li kkunsidrat it-Trattat li jistabilixxi l-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 1785/81 tat-30 ta’ Ġunju 1987 dwar l-organizzazzjoni komuni tas-swieq fis-settur taz-zokkor [1], kif l-ahhar emendat bir-Regolament (KEE) Nru 1548/93 [2], u b’mod partikolari l-Artikolu 6(3), 8 (5), 28 (8) u 28a (5) tiegħu, Wara li kkunsidrat ir-Regolament tal-Kunsill (KEE) Nru 3763/91 tas-16 ta’ Diċembru 1991 li jintroduċi miżuri speċifiċi fir-rigward ta’ ċerti prodotti agrikoli għall-benefiċċju tad-dipartimenti Franċiżi extra kontinentali [3], u b’mod partikolari l-Artikolu 19 tieghu, Wara li kkunsidrat ir-Regolament tal-Kunsill (KEE) Nru 1600/92 tal-15 ta’ Ġunju 1992 li jintroduċi miżuri speċifiċi għall-Azores u Madeira li jirrelataw għal ċerti prodotti agrikoli [4], kif emendat bir-Regolament (KEE) Nru 3714/92 [5], u b’mod partikolari l-Artikoli 10 u 25 (3) tiegħu, Wara li kkunsidrat ir-Regolament tal-Kunsill (KEE) Nru 1601/92 tal-15 ta’ Ġunju 1992 li jintroduċi miżuri speċifiċi għall-Gżejjer Kanarji fir-rigward ta’ ċerti prodotti agrikoli [6], kif emendat bir-Regolament (KEE) Nru 3714/92, u b’mod partikolari l-Artikolu 3(4) tiegħu, Wara li kkunsidrat ir-Regolament tal-Kunsill (KEE) Nru 3813/92 tat-28 ta’ Diċembru 1992 dwar l-unità tal-kont u r-rati tal-konverżjoni li għandhom jiġu applikati għall-iskopijiet tal-politika agrikola komuni [7], u b’mod partikolari l-Artikoli 3(3), 6 (2) u 12 tiegħu, Billi r-Regolament tal-Kummissjoni (KEE) Nru 1068/93 tat-30 ta’ April 1993 dwar regoli dettaljati għad-determinazzjoni u l-applikazzjoni tar-rati konverżjoni agrikola [8] jistabilixxi, b’mod partikolari, regoli li jikkonċernaw il-frażi ‘avvenimenti operattivi’; billi, skond ir- Regolament (KEE) Nru 3813/92, f’każijiet meta l-avveniment operattiv kif definit b’dak l-aħħar Regolament għandu jiġi speċifikat jew ma jistax jitqies għal raġunijietspeċifiċi għall-organizzazzjoni tas-suq, avveniment operattiv speċifiku għandu jiġi determinat b’kont meħud ta’ kriterji speċjali; Billi r-Regolament tal-Kummissjoni (KEE) Nru 3016/78 ta’ l-20 ta’ Diċembru 1978 jistabilixxi ċerti regoli għall-applikazzjoni tar-rati ta’ konverżjoni fis-setturi taz-zokkor u ta’ l-iżoglukożju [9], kif l-aħħar emendat bir-Regolament (KEE) Nru 3823/92 [10], jistabilixxi l-avvenimenti operattivi kollha li għandhom jitqiesu sabiex ir-rati rappreżentattivi jiġu applikati lil ammonti fissati fil-kwadru ta’ l-organizzazzjoni komuni tas-suq taz-zokkor; billi kważi dawk l-avvenimenti operattivi kollha jissodisfaw kemm il-kriterji mniżżla fl-Artikolu 6(2) tar-Regolament (KEE) Nru 3813/92 kif ukoll il-ħtiġiet speċjali ta’ dik l-organizzazzjoni tas-suq; billi, għalhekk, ħafna minn dawk l-avvenimenti operattivi għandhom jinżammu u għal dak l-iskop għandha ssir dispożizzjoni għal derogi għall-Artikoli korrispondenti tar-Regolament (KEE) Nru 1068/93; billi dispożizzjonijiet li jikkonċernaw avvenimenti operattivi diġà stabbiliti fir-Regolament tal-Kummissjoni (KEE) Nru 1487/92 [11], (KEE) Nru 1488/92 [12], (KEE) Nru 2177/92 [13], kif emendat bir-Regolament (KEE) Nru 821/93 [14], u (KEE) Nru 3491/92 [15] għandhom jiġu nkorporati fl-istess żmien; billi l-avvenimenti operattivi għal premiums żnaturanti u rifużjonijiet fuq il-produzzjoni għandhom ukoll jiġu riveduti u avveniment standard operattiv għandu jiġi ffissat sabiex jieħu kont ta’l-utilitajiet diversi involuti taz-zokkor; Billi r-rati ta’ konverżjoni agrikola x’aktarx li jvarjaw aktar fil-futur milli għamlu fil-passat minħabba r-regoli agrimonetarji ġodda; billi, b’hekk, minħabba l-arranġamenti ta’ finanzjament proprju fis-settur taz-zokkor, għandu jiġi stabbilit avveniment operattiv wieħed għall- Komunità kollha għal prezzijiet minimi għal pitravi taz-zokkor sabiex b’mod partikolari jiġu mħarsa produtturi tal-pitravi; billi sabiex dan jintlaħaq u minħabba l-konnessjoni mill-qrib bejn prezzijiet minimi għal pitravi taz-zokkor u prezzijiet taz-zokkor skond l-arranġamenti msemmija qabel ta’ finanzjament proprju previsti fl-Artikoli 28 u 29 tar-Regolament (KEE) Nru 1785/81 kif ukoll il-fatt li dawk il-prezzijiet kollha li jikkonċernaw operazzjonijiet imwetqa matul is-sena tas-suq, fl-interessi ta’ konsistenza, skond l-Artikolu 3(3) tar-Regolament (KEE) Nru 3813/92, definizzjoni ta’ rata agrikola speċifika ta’ konverżjoni għandha tintuża li tkun viċin ir-realtà ekonomika kkonċernata u simili għad-definizzjoni wżata fl-imgħoddi għall-imposta tal-produzzjoni miġbura mingħand irfinituri taz-zokkor; billi ħtiġiet speċifiċi paragunabbli japplikaw fir-rigward ta’ l-ammont ta’ rimbors ta’ spejjeż ta’ ħażna; Billi, ladarba r-Regolament (KEEC) Nru 3016/78 ġie emendat diversi drabi u r-regoli f’dan is-settur żviluppaw konsiderevolment, id-dispożizzjonijiet kollha għandhom jinġabru flimkien f’Regolament wieħed ta’ sostituzzjoni billi r-Regolament il-ġdid għandu jidħol fis-seħħ mill-bidu tas-sena tas-suq 1993/94, flimkien ma’ miżuri speċjali transitorji; Billi l-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għaz-Zokkor, ADOTTAT DAN IR-REGOLAMENT: Artikolu 1 1. Il-prezzijiet minimi taz-zokkor tal-pitravi msemmija fl-Artikolu 5 tar-Regolament (KEE) Nru 1785/81 u l-imposta ta’ produzzjoni u l-imposta addizzjonali msemmija, rispettivament fl-Artikoli 28 u 28a ta’ dak ir-Regolament għandhom jinqalbu f’munita nazzjonali bl-użu ta’ rata speċifika ta’ konverżjoni agrikola ugwali għall-medja, kkalkolata pro rata temporis, tar-rati ta’ konverżjoni agrikola applikabbli tul is-sena tas-suq in kwistjoni. 2. L-ammont ta’ rimbors ta’ spejjeż tal-ħażna msemmija fl-Artikolu 8 tar-Regolament (KEE) Nru 1785/81 għandhom jinqalbu f’munita nazzjonali bl-użu ta’ rata rata ta’ konverżjoni agrikola speċifika ugwali għall-medja, ikkalkolata pro rata temporis, tar-rati ta’ konverżjoni agrikoli appikabbli tul ix-xahar tal-ħażna, 3. Ir-rata tal-konverżjoni agrikola speċifika msemmija fil-paragrafu 1 għandha tiġi ffissata mill-Kummissjoni matul ix-xahar wara l-għeluq tas-sena tas-suq in kwistjoni. Il-Kummissjoni għandha tiffissa ir-rata ta’ konverżjoni agrikola fil-paragrafu 2 kull xahar għax-xahar preċedenti. Artikolu 2 Minkejja l-Artikoli 9, 10, 11 u 12 tar-Regolament (KEE) Nru 1068/93, skond il-każ, u mingħajr preġudizzju għall-possibiltajiet u l-kondizzjonijiet għal iffissar bil-quddiem previst fl-Artikoli 13 sa’ 17 ta’ dak ir-Regolament, l-avvenimenti operattivi għal-applikazzjoni tar-rata ta’ konverżjoni fil-kwadru ta’ l-organizzazzjoni komuni tas-suq taz-zokkor għandhom ikunu kif murija fl-Anness. Artikolu 3 1. Ir-Regolament (KEE) Nru 3016/78 għandu jiġi mħassar. Madankollu, għandu jibqa’ japplika għal operazzjonijiet u proċeduri kurrenti. 2. L-Artikolu 6 tar-Regolament (KEE) Nru 1487/92, l-Artikolu 7 tar-Regolament (KEE) Nru 1488/92, l-Artikolu 8 tar-Regolament (KEE) Nru 2177/92 u l-Artikolu 6 tar-Regolament (KEE) Nru 3491/92 huma hawnhekk imħassra. Artikolu 4 Dan ir-Regolament għandu jidħol fis-seħħ fl-1 ta' Julju 1993. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, it-30 ta’ Ġunju 1993. Għall-Kummissjoni René Steichen Membru tal-Kummissjoni [1] ĠU L 177, ta’ l-1.7.1981, p. 4. [2] ĠU L 154, tal-25.6.1993, p. 10. [3] ĠU L 356, ta’ l-24.12.1991, p. 1. [4] ĠU L 173, tas-27.6.1992, p. 1. [5] ĠU L 378, tat-23.12.1992, p. 23. [6] ĠU L 173, tas-27.6.1992, p. 13. [7] ĠU L 387, tal-31.12.1992, p. 1. [8] ĠU L 108, ta’ l-1.5.1993, p. 106. [9] ĠU L 359, tat-22.12.1978, p. 11. [10] ĠU L 387, tal-31.12.1992, p. 27. [11] ĠU L 156, ta’ l-10.6.1992, p. 7. [12] ĠU L 156, ta’ l-10.6.1992, p. 10. [13] ĠU L 217, tal-31.7.1992, p. 71. [14] ĠU L 85, tas-6.4.1993, p. 16. [15] ĠU L 353, tat-3.12.1992, p. 21. -------------------------------------------------- L-ANNESS Ammont ikkonċernat | Rata ta' konverżjoni li għandha tiġi applikata | I.Xiri (a)Prezz tax-xiri ta' zokkor previst fl-Artikolu 9(1) tar-Regolament (KEE) Nru 1785/81 | Rata applikabbli fil-jum li fih l-offerta ta' zokkor għal intervent kienet aċċettata. | (b)Spejjeż addizzjonali fir-rigward ta' l-ippakkjar imsemmi fl-Artikolu 17(3) tar-Regolament tal-Kummissjoni (KEE) Nru 2103/77. | Rata applikabbli fil-jum li fih l-aġenzija ta' intervent kienet teħtieġ li z-zokkor jitqiegħed f'boroż. | (ċ)Żieda jew tnaqqis imsemmi fl-Artikolu 14(2) tar-Regolament (KEE) Nru 2103/77 | Rata applikabbli fil-jum li fih l-offerta ta' zokkor għal intervent kienet aċċettata. | (d)Tnaqqis imsemmi fl-Artikolu 13 tar-Regolament (KEE) Nru 2103/77 | Rata applikabbli fil-jum li fih l-offerta ta' zokkor għal intervent kienet aċċettata. | (e)Ammont ta' rimbord imsemmi fl-Artikolu 8(5) tar-Regolament (KEE) Nru 2103/77 | Rata applikabbli fil-jum li fih l-offerta ta' zokkor għal intervent kienet aċċettata. | II.Bejgħ ta' zokkor ta' intervent (a)Prezz tal-bejgħ b'offerta skond l-Artikolu 3 tar-Regolament tal-Kunsill (KEE) Nru 447/68. | Rata applikabbli fil-jum tal-ħlas. Fil-każ ta' ffisar b'avvanz skond l-Artikolu 6(1) tar-Regolament (KEE) Nru 3813/92, ir-rata applikabbli għandha tkun dik fis-seħħ fl-aħħar jum għal sottomissjoni ta' offerti għall-proċedura ta' offerti in kwistjoni. | (b)Prezz tal-bejgħ, b'xort' oħra milli b'offerta, ffissat skond l-Artikolu 3 tar-Regolament (KEE) Nru 447/68 | Rata applikabbli fil-jum tal-ħlas | III.Imposti fuq il-produzzjoni Pagamenti b'avvanz previsti fl-Artikoli 5 u 6 tar-Regolament tal-Kummissjoni (KEE) Nru 1443/82. | Rata applikabbli fl-1 ta' April tas-sena tas-suq in kwistjoni. | IV.Produzzjoni mhux ta' kwota (a)Imposta msemmija fl-Artikolu 26(3) tar-Regolament (KEE) Nru 1785/81 għal zokkor Ċ u isoglukożju Ċ li għalihom ebda prova ta' esportazzjoni ma ġiet fornita fil-perjodu preskritt. | Rata applikabbli fil-jum li fih l-ogħla imposta fuq l-importazzjoni fil-każ ta' zokkor jew element varjabbli ta' l-imposta fil-każ ta' isoglukożju kienet applikabbli tul il-perjodu msemmi fl-Artikolu 3(1) tar-Regolament tal-Kummissjoni (KEE) Nru 2670/81. Jekk dak l-ammont kien applikabbli f'jumejn jew iktar, kemm jekk konsekuttivi u kemm jekk le, tul dak il-perjodu allura r-rata ta' konverżjoni għandha tkun ir-rata applikabbli fl-iktar riċenti minn dawk il-jiem. | (b)Ammont previst fl-Artikolu 2(2) tar-Regolament (KEE) Nru 2670/81 fil-każ ta' sostituzzjoni ta zokkor Ċ jew isoglukożju | Rata applikabbli fil-jum li fih id-dikjarazzjoni fuq l-esportazzjoni għaz-zokkor jew l-isoglukożju esportat b'sostituzzjoni kienet aċċettata. | (ċ)Ammonti previsti fl-Artikolu 5(1) tar-Regolament tal-Kummissjoni (KEE) Nru 65/82 għall-kwantità ta' zokkor mgħoddija 'l quddiem li fir-rigward tagħha l-intrapriża ma ssodisfatx l-obbligu tal-ħażna. | Rata applikabbli fil-jum li fih il-kwantità in kwistjoni ġiet disposta fis-sens ta' l-Artikolu 12 tar-Regolament tal-Kummissjoni (KEE) Nru 1998/78 | V.Sistema ta' kumpens għal spejjeż ta' ħażna (a) Imposta tal-ħażna prevista fl-Artikolu 8 tar-Regolament (KEE) Nru 1785/81 | Rata applikabbli fil-jum li fih il-kwantità in kwistjoni ġiet disposta fis-sens ta' l-Artikolu 12 tar-Regolament (KEE) Nru 1998/78. | VI.Sistema ta' ħażniet minimi (a)Rimbors previst fl-Artikolu 3(b) tar-Regolament tal-Kunsill (KEE) Nru 1789/81. | Rata applikabbli fil-jum li fih it-talba għal rilaxx kienet riċevuta mill-awtorità kompetenti kkonċernata. | (b)Ammonti previsti fl-Artikolu 6 tar-Regolament (KEE) Nru 1789/81 imposti fuq zokkor mill-ħażna minima mċiegħda fis-suq ta' xort' oħra milli skond ir-regoli stabbiliti. | Rata applikabbli fil-jum li fih il-kwantità in kwistjoni ġiet disposta fis-sens ta' l-Artikolu 12 tar-Regolament (KEE) Nru 1998/78. | VII.Premium denaturallizat Premium denaturallizzat kif provdut fl-Artikolu 9(2) tar-Regolament (KEE) Nru 1785/81. | Ir-rata applikabbli fil-ġurnata ta' denaturallizzazzjoni. Fil-każ ta' iffissar bil-quddiem skond l-artikolu 6(1) tar-Regolament (KEE) Nru 3813/92, ir-rata applikabbli tkun dik fis-seħħ fil-ġuranata li fiha tiġi riċevuta l-applikazzjoni għal ċertifikat ta' premium denaturalizzat mill-awtorità kompetenti. | VIII.Rifużjonijiet fuq il-produzzjoni għal prodotti wżati mill-industrija tal-kimika Rifużjonijiet fuq il-produzzjoni previsti fl-Artikolu 9(3) tar-Regolament (KEE) Nru 1785/81. | Fil-każ ta' ffissar bil-quddiem tar-rata ta' konverżjoni agrikola skond l-Artikolu 6(1) tar-Regolament (KEE) Nru 3813/92, ir-rata applikabbli għandha tkun dik fis-seħħ fil-jum li fih l-applikazzjoni għal ċertifikat ta' rifużjoni kienet riċevuta mill-awtorità kompetenti. F'każijiet oħra, ir-rata applikabbli għandha tkun dik fis-seħħ fl-ewwel jum tat-tieni kwart li għalih huwa validu ċ-ċertifikat. | IX.Għajnuna għat-tqegħid fis-suq ta' zokkor prodott fid-dipartimenti Franċiżi Extrakontinentali (a)L-Għajnuna għat-trasport imsemmij fl-Artikolu 2 tar-Regolament tal-Kunsill (KEE) Nru 2225/86 | Rata applikabbli fid-data ta' kompletazzjoni tal-polza tal-kariku għaż-żokkor trasportat. | (b)L-Għajnuna msemmija fl-Artikolu 3 tar-Regolament (KEE) Nru 2225/86. | Rata applikabbli fil-jum li fih il-kwantità in kwistjoni ġiet irfinuta. | X.għajnuna għall-adattament ta' l-industrija ta' l-irfinar (a) Għajnuna prevista fl-Artikolu 9 (4b) tar-Regolament (KEE) Nru 1785/81 | Rata applikabbli fil-jum li fih l-ammont ta' zokkor mhux ipproċessat in kwistjoni kien irfinat, u għall-Istat Membru li fih twettaq l-irfinar. | XI.Għajnuna għall-adattament ta' l-industrija ta' l-irfinar fil-Portugall Għajnuna prevista fl-Artikolu 9 (4ċ) tar-Regolament (KEE) Nru 1785/81 | Rata applikabbli fil-jum li fih l-ammont ta' zokkor mhux ipproċessat in kwistjoni kien irfinat. | XII.Għajnuniet nazzjonali msemmija fl-Artikolu 46 tar-Regolament (KEE) Nru 1785/81 a)Għajnuna prevista fl-Artikolu 46(1) sa (4) tar-Regolament (KEE) Nru 1785/81 (l-Italja) | Rata applikabbli fl-1 ta' Jannar tas-sena tat-tqegħid fis-suq li tulha z-zokkor tal-pitravi u z-zokkor kienu prodotti. | (b)Għajnuna prevista fl-Artikolu 46 tar-Regolament (KEE) Nru 1785/81 (Renju Unit) | Rata applikabbli fil-jum li fih l-ammont ta' zokkor mhux ipproċessat preferenzjali in kwistjoni ġie irfinat, u għall-Istat Membru li fih twettaq l-irfinar. | XIII.Għajnuna prevista fir-Regolament (KEE) Nru 3814/92 (Spanja) (a)Għajnuna lil produtturi tal-pitravi u tal-kannamieli imsemmija fl-Artikolu 2(1) u (2) tar-Regolament (KEE) Nru 3814/92 | Rata applikabbli fil-jum li fih il-pitravi u l-kannamieli in kwistjoni kienu pproċessati f'zokkor. | (b)Għajnuna għal ħażniet fil-31 ta' Diċembru 1992 imsemmija fl-Artikolu 2(3) tar-Regolament tal-Kunsill (KEE) Nru 3814/92 | Rata applikabbli fil-jum li fih il-kwantità in kwistjoni ġiet disposta fis-sens ta' l-Artikolu 12 tar-Regolament (KEE) Nru 1998/78 | XIV.Kummerċ ma' pajjiżi terzi L-imposti kollha fuq l-importazzjoni u fuq l-esportazzjoni u r-rifużjonijiet fuq l-esportazzjoni previsti skond ir-Regolament (KEE) Nru 1785/81: | | (a)bl-iffissar bil-quddiem tar-rata ta' konverżjoni agrikola; | Rata applikabbli fil-jum li fih l-applikazzjoni għall-iffissar bil-quddiem kienet ippreżentata. | (b)mingħajr l-iffissar bil-quddiem tar-rata ta' konverżjoni agrikola jew wara l-iskadenza tal-prejodu ta' ffissar bil-quddiem imsemmi fl-Artikolu 6 tar-Regolament (KEE) Nru 3813/92. | Rata applikabbli fil-jum li fih id-dikjarazzjoni doganali kienet aċċettata. | XV.Titoli It-titoli kollha previsti skond ir-Regolament (KEE) NRU 1785/81 | Rata applikabbli fil-jum li fiha ġie ppreżentat it-titolu. | XVI.Għajnuna lir-reġjuni l-iktar remoti (a)Għajnuna ta' rata uniformi għal kull ettaru għall-koltivazzjoni ta' kannamieli taz-zokkor fid-dipartimenti Franċiżi extra-Ewropej prevista fl-Artikolu 17 tar-Regolament (KEE) Nru 3763/91. | Rata applikabbli fl-1 ta' Lulju tas-sena tas-suq li tulha l-kannamieli keinet miżrugħa u/jew l-operazzjoni tat-titjib ta' l-art ġiet kompletata. | (b)Għajnuna għall-ipproċessar dirett ta' kannamieli taz-zokkor f'rum agrikolu fid-dipartimenti Franċiżi exra-Ewropej prevista fl-Artikolu 18 tar-Regolament (KEE) Nru 3763/91. | Rata applikabbli fil-jum li fih il-ġulepp tal-kannamieli in kwistjoni ġie distillat. | (ċ)Għajnuna għall-fornitura speċifika ta' zokkor lill-Azores u lill-Madeira u lill-Gżejjer Kanarji skond l-Artikolu 3 tar-Regolamenti (KEE) Nru 1600/92 u (KEE) Nru 1601/92. | Rata applikabbli fil-jum li fih iċ-ċertifikat ta' għajnuna ġie ffirmat mill-awtoritajiet kompetenti tal-post tad-destinazzjoni. Fil-każ ta' ffissar bil-quddiem skond l-Artikolu 6(1) tar-Regolament (KEE) Nru 3813/92, ir-rata applikabbli għandha tkun dik fis-seħħ fil-jum li fih l-applikazzjoni għal ċertifikat ta' għajnuna kienet ippreżentata. | (d)Għajnuna ta' rata uniformi għall-produzzjoni tal-pitravi taz-zokkor fl-Azores prevista fl-Artikolu 25(1) tar-Regolament (KEE) Nru 1600/92 | Rata applikabbli fl-1 ta' Lulju għas-sena tas-suq li fiha kienu prodotti l-pitravi | (e)G]ajnuna speċjali għall-ipproċessar ta' pitravi taz-zokkor maħsuda fl-Azores għal zokkor abjad prevista fl-Artikolu 25(2) tar-Regolament (KEE) Nru 1600/92. | Rata applikabbli fil-jum li fih il-pitravi taz-zokkor kienu pproċessati f'zokkor abjad. | --------------------------------------------------